Mattheus 5:8 Jy is gelukkig as jy rein van hart is. Dit gaan daarom dat jou hart suiwer is, dat jy opreg is. Mense praat in ons tyd dikwels van integriteit. Mense is integer as hulle volledig eerlik en betroubaar is. Jy meen wat jy sê. Jy het nie ’n verborge agenda nie.
Dit gaan in ons teks dus nie net om ’n algemene menslike eienskap nie. Dit gaan daarom dat jy jou hart deur die Gees met die bloed van Christus laat skoonmaak het. Dat jy vanuit die nuwe lewe met Christus opreg vanuit God se liefde gehoorsaam aan Christus wil lewe. Dat dit die rede is hoekom jy integer in de wêreld staan en so ’n getuie van Christus op hierdie wêreld is. Dan is jy ’n mens wat deur jou manier van leef en praat doen waartoe ons in ver 16 opgeroep word: “Laat julle lig so skyn voor die mense, dat hulle julle goeie werke kan sien en julle Vader wat in die hemele is, verheerlik."